**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 30.07.2023, ora 08.00 – 31.07.2023, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 31.07.2023, ora 07.00**

**RÂURI**

Debitele au fost în creștere ca urmare a precipitațiilor căzute în interval și propagării, pe râurile din bazinele hidrografice: Vișeu, Iza, Tur, Arieș, Târnave, Bega, Timiș, Cerna, Buzău, Rm. Sărat, Putna, Trotuș, Bistrița, Moldova, Suceava, bazinele superioare ale Someșului, Crasnei, Barcăului, Crișului Repede, Crișului Negru, Mureșului, bazinul superior și mijlociu al Crișului Alb, bazinul mijlociu al Oltului și cursul mijlociu și inferior al Siretului.

Pe râurile din bazinele hidrografice: Jiu, Vedea, Argeș, Ialomița, Bârlad, Jijia, Bahlui, bazinul superior și inferior al Oltului și cursul superior al Siretului, debitele au fost relativ staționare și în scădere pe celelalte râuri din țară.

Scurgeri importante pe versanți, torenți şi pâraie, viituri rapide, cu creșteri de debite şi niveluri s-au înregistrat și pe alte râuri mici din zonele de deal și munte din Banat, Oltenia, Muntenia și Moldova, ca urmare a precipitațiilor căzute în interval, sub formă de aversă, izolat însemnate cantitativ și cu caracter torențial.

Debitele se situează la valori sub mediile multianuale lunare, cu coeficienți moduli cuprinși între 30-90 %, mai mari (în jurul și peste normalele lunare) pe râurile din bazinele hidrografice: pe cursul superior ale Vișeului, cursul mijlociu al Siretului și mai mici (sub 30% din normalele lunare) pe râurile din bazinele hidrografice: Crasna, Barcău, Arieș, Moravița, Vedea, Buzău, Rm. Sărat, Putna, Trotuș, Bârlad, Jijia, Bahlui, pe râurile din Dobrogea, pe unii afluenți din bazinul inferior al Jiului, bazinul superior și mijlociu al Oltului și bazinul Argeșului.

În interval s-au emis patru **AVERTIZĂRI HIDROLOGICE** pentru fenomene imediate și două **ATENȚIONĂRI HIDROLOGICE** pentru fenomene imediate.

Este în vigoare **AVERTIZAREA HIDROLOGICĂ** nr. 100 din 30.07.2023.

Nivelurile pe râuri la stațiile hidrometrice se situează sub **COTELE DE ATENȚIE.**

Debitele vor fi în general în creștere, ca urmare a precipitațiilor prognozate și propagării, exceptând râurile din bazinul hidrografic: Vedea, bazinele inferioare ale Jiului, Oltului, Argeșului, Ialomiței și râurile din Dobrogea, unde vor fi relativ staționare și cursul Prutului, unde vor fi în scădere.

Sunt posibile scurgeri importante pe versanți, torenți, pâraie, formarea de viituri rapide cu efecte de inundații locale și creșteri semnificative de niveluri și debite pe unele râuri mici din zonele de deal și munte, din Transilvania, Moldova și nordul Munteniei, ca urmare a precipitațiilor torențiale, sub formă de aversă, însemnate cantitativ, prognozate.

Se menține în vigoare **AVERTIZAREA HIDROLOGICĂ** nr. 100 din 30.07.2023, până la ora 24:00.

**DUNĂRE**

Debitul la intrarea în țară (secțiunea Baziaș) în intervalul 30.07 – 31.07.2023 a fost în creștere, având valoarea de 3600 m3/s, sub media multianuală a lunii iulie (5350 m3/s).

În aval de Porţile de Fier debitele au fost în creștere pe sectorul Gruia – Giurgiu și în scădere pe sectorul Oltenița – Tulcea.

Debitul la intrarea în țară (secțiunea Baziaș) va fi în creștere (3800 m3/s).

În aval de Porțile de Fier, debitele vor fi în creștere pe sectorul Gruia – Călărași, staționare la Cernavodă și în scădere pe sectorul Hârșova – Tulcea.

**2.** **Situația meteorologică în intervalul 30.07.2023, ora 09.00 – 31.07.2023, ora 06.00**

**ÎN ŢARĂ**

Vremea a fost călduroasă în mare parte din țară, pe alocuri caniculară în Oltenia și Muntenia, excepție făcând litoralul, unde valorile termice diurne s-au situat sub mediile multianuale. Disconfortul termic a fost ridicat, iar indicele temperatură-umezeală (ITU) a atins sau a depășit pragul critic de 80 de unități în sudul, centrul și local în estul Munteniei, în sudul și sud-vestul Olteniei, pe alocuri în Banat și pe spații mai restrânse în vestul Dobrogei. Cerul a fost variabil, cu înnorări temporar accentuate, averse și descărcări electrice, după orele amiezii, la început în zona montană, în Banat, Crișana și Transilvania, iar spre seară și noaptea mai ales în Oltenia, Muntenia și Moldova. În intervale scurte de timp sau prin acumulare cantitățile de apă înregistrate au depășit 20...25 l/mp și pe arii restrânse 30...40 l/mp (până la 77 l/mp în județul Hunedoara la stația meteorologică Deva). Vântul a suflat slab și moderat, cu intensificări asociate averselor, cu rafale în general de 50...65 km/h, iar în județele Harghita, Dolj și Teleorman au fost consemnate vijelii. Izolat a căzut grindină în județele Arad și Bistrița-Năsăud, precum și la munte (Munții Călimani), iar din surse externe și în județul Cluj. Temperaturile maxime s-au încadrat între 23 de grade la Sulina, Constanța-dig și Mangalia și 36 de grade la Calafat, Bechet, Roșiori de Vede, Turnu Măgurele, Alexandria, Videle, Zimnicea, Giurgiu, Călărași, Cernavodă, București-Filaret și București-Băneasa. La ora 6 se înregistrau valori termice cuprinse între 14 grade la Ștei și Miercurea Ciuc și 23 de grade la Oltenița.

**Observații -**de ieri de la ora 6 au fost în vigoare 22 de mesaje pentru fenomene meteorologice periculoase imediate, emise după cum urmează:

- 4 avertizări cod roșu, câte 2 de către SRPV Sibiu, respectiv SRPV Timișoara;

- 16 avertizări cod portocaliu, 5 de către SRPV Craiova, câte 4 de către SRPV Timișoara, respectiv Cluj-Napoca și 3 de către SRPV Sibiu;

- 2 atenționări cod galben, câte 1 de către SRPV Sibiu, respectiv CNPM pentru Muntenia.

**LA BUCUREŞTI**

Vremea s-a încălzit și a devenit caniculară, cu disconfort termic ridicat; maxima termică a fost de 35 de grade la Afumați și 36 de grade la Filaret și Băneasa, iar indicele temperatură-umezeală (ITU) a depășit pragul critic de 80 de unități. Cerul a fost variabil, cu înnorări noaptea, când spre dimineață au averse de ploaie slabe. Vântul a suflat slab și moderat, cu ușoare intensificări în a doua parte a nopții (rafale de 40...45 km/h). La ora 6 se înregistrau 20 de grade.

**3. Prognoza meteorologică în intervalul 31.07.2023, ora 09.00 – 01.08.2023, ora 09.00**

**ÎN ŢARĂ**

Vremea se va răci în majoritatea zonelor. Gradul de instabilitate atmosferică va fi accentuat, astfel că în jumătatea de est a teritoriului vor fi perioade cu înnorări, averse ce vor avea și caracter torențial, frecvente descărcări electrice, intensificări de scurtă durată ale vântului (rafale în general de 60...70 km/h), iar pe alocuri vijelii și căderi de grindină. În intervale scurte de timp sau prin acumulare se vor înregistra cantități de apă de 20...25 l/mp și izolat 30...40 l/mp. În restul țării, cerul va fi parțial noros și pe areale mai restrânse vor fi averse, mai intense în zonele montane, iar vântul va avea ușoare intensificări în sud-vest. Temperaturile maxime se vor încadra între 22 și 29 de grade, ușor mai ridicate până spre 30...32 de grade în Banat și Oltenia, iar cele minime vor fi cuprinse între 11 grade în depresiuni și 20 de grade pe litoral. Spre dimineață, izolat se va forma ceață, cu precădere în zonele depresionare.

**LA BUCUREŞTI**

Vremea se va răci față de intervalul precedent. Cerul va avea înnorări, mai ales pe parcursul zilei, când vor fi perioade cu averse, descărcări electrice și intensificări de scurtă durată ale vântului. Temperatura maximă se situa în jurul valorii de 27 de grade, iar cea minimă va fi de 16...18 grade.

1. ***CALITATEA APELOR***

Nu s-au înregistrat evenimente deosebite.

***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosința S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura, la folosintele:

\* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei a III-a de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei a III-a de aplicare a restrictiilor.

Se instituie situatia de restrictii in alimentarea cu apa pentru piscicultura la folosintele:  
 \* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei a II-a de aplicare a restrictiilor.

**Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, pentru A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești-sursa-Acumularea Mânjești și treapta a III-a - pentru S.C. AQUAVAS S.A. VASLUI – Sucursala Vaslui din acumularea Solesti.

|  |
| --- |
| ***Administratia Bazinala de Apă Buzău-Ialomiţa*** |
| Din cauza scaderii debitului fluviului Dunarea din ultima perioada, precum si a prognozei hidrologice a debitelor medii zilnice, incepand cu data de 24.07.2023 s-a trecut la aplicarea fazei de atentionare/avertizare pentru sectorul 6.1 Chiciu-Vadu Oii si sectorul 6. Chiciu-Vadu Oii (amonte Chiciu). Incepand cu data de 25.07.2023 s-a trecut la aplicarea fazei de atentionare/avertizare pentru sectorul 5.2 Brat Macin – PH Smardan.  ***Administratia Bazinala de Apă Dobrogea-Litoral***  Din cauza scaderii semnificative în ultima perioada a nivelului, respectiv a debitului fluviului Dunarea - Brat Macin, pe sectorul Daeni - Macin - Smârdan, precum si tendinta de scadere pentru urmatoarea perioada, va începe aplicarea prevederilor Planului de restrictii si folosire a apelor în perioadele deficitare pentru B.H. Dun?re 2021-2025,in acest sens se instituie faza de atentionare / avertizare. |
| ***Administratia Bazinala de Apă Jiu*** |
| Incepand cu data de 17.05.2022 a fost oprita alimentarea cu apa a Barajului Valea de Pesti, din Priza Campu lui Neag (Buta), pentru efectuarea lucrarilor de inlocuire a conductei Buta-Baraj. |

1. ***CALITATEA MEDIULUI***
2. **În domeniul aerului**

Nu s-au înregistrat evenimente deosebite.

1. **În domeniul solului și vegetației**

Nu s-au înregistrat evenimente deosebite.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

**DIRECȚIA COMUNICARE**